**IEPIRKUMa**

**“Lokālplānojuma izstrāde zemesgabaliem Kauņas, Slāvu, Višķu, Ventspils un Plūmju ielu apkaimē, Daugavpilī”**

**identifikācijas Nr.DPD 2015/99**

**ATBILDES UZ PRETENDENTU JAUTĀJUMIEM Nr.1**

Daugavpils pilsētas domes iepirkuma komisija (turpmāk – Iepirkuma komisija) 2015.gada 28.augusta sēdē (protokols Nr.2) ir izskatījusi ieinteresētā pretendenta uz e-pastu nosūtītu vēstuli ar uzdoto jautājumu uz kuru Iepirkuma komisija sniedz sekojošu atbildi.

**Jautājums:**

Lūdzam precizēt iepirkuma ar ID Nr. 2015/99 “Lokālplānojuma izstrāde zemesgabaliem Kauņas, Slāvu, Višķu, Ventspils un Plūmju ielu apkaimē, Daugavpilī”, nolikumā iekļauto prasību par speciālistu izglītības un profesionālās kvalifikāciju.

8.4.3.punkts “ainavu arhitekts, kuram ir spēkā esošs arhitekta vai ainavu arhitekta būvprakses sertifikāts”.

Vēršam uzmanību, ka saskaņā ar pieejamo informāciju ainavu arhitekta sertifikāts nav būvprakses sertifikāts, kā arī lūdzam precizēt, kāda dokumentācija (sertifikāts) ir nepieciešams.

**Atbilde:**

Iepirkuma nolikuma 8.4.punkts nosaka, ka pretendentam līguma izpildē jānodrošina tādu speciālistu piesaisti, kuri atbilst zemāk dotajām minimālajām izglītības un profesionālās kvalifikācijas prasībām: 8.4.3.apakšpunkts – ainavu arhitekts, kuram ir kuram ir spēkā esošs arhitekta vai ainavu arhitekta būvprakses sertifikāts.

Saskaņā ar Būvniecības likuma 13.panta pirmo daļu, būvspeciālisti ir personas, kas ieguvušas patstāvīgas prakses tiesības arhitektūras, būvniecības vai elektroenerģētikas jomā reglamentētās profesijās.

Ņemot vērā iepriekšminēto, Iepirkuma komisija informē, ka pretendentiem ir jāiesniedz arhitektam (būvspeciālistam) izdots arhitekta vai ainavu arhitekta prakses sertifikāts.

Iepirkuma komisijas priekšsēdētāja *(personiskais paraksts)* J.Kornutjaka